**NOTĂ INFORMATIVĂ**

la elaborarea documentului normativ în construcții CP C.01.12:2018 „ Clădiri și încăperi cu locuri de muncă pentru persoane cu dizabilități. Reguli de proiectare”.

Documentul normativ în construcții CP C.01.12:2018 stabilește condițiile de calitate ale mediului clădirilor și construcțiilor cu locuri de muncă, în vederea asigurării accesului neîngrădit şi utilizării acestuia de către persoanele cu dizabilități, precum şi de către persoane aflate temporar sau ocazional în situații de dizabilitate, în conformitate cu prevederile Legii nr. Nr. 721 din 02.02.1996 privind calitatea în construcții, cu modificările ulterioare. Exigențele specifice persoanelor cu dizabilități avute în vedere în prezentul normativ sunt cele referitoare la cerința de “siguranță în exploatare”.

Prezentul normativ stabilește un set minim de criterii pentru definirea accesibilității clădirilor şi spațiului urban pentru persoanele cu dizabilități, cu respectarea legislației aplicabilă domeniului.

Condițiile de calitate corespunzătoare nevoilor persoanelor cu dizabilități trebuie realizate şi menținute la aceiași parametri pe întreaga durată de existență a clădirilor şi spațiului urban.

Un principiu fundamental al documentului este participarea deplină şi efectivă, şi incluziunea socială a persoanelor cu dizabilități, egalitatea de șanse şi accesibilitatea la mediul de viață cu acces liber a persoanelor cu dizabilități şi a altor persoane cu mobilitate limitată în clădiri şi construcții, securitatea exploatării acestora fără a fi nevoie de reorganizare şi adaptare ulterioară.

Codul practic în construcții detaliază prevederile documentului normativ în construcții NCM C.01.06-2014 „Cerințe generale de securitate pentru obiectele de construcție la folosirea și accesibilitatea lor pentru persoanele cu dizabilități” și poate fi folosit cu alte documente normative în domeniul proiectării și construirii pentru persoanele cu dizabilități.